**ДО ДИРЕКТОРИТЕ**

**НА СТОЛИЧНИТЕ УЧИЛИЩА**

**УВАЖАЕМА ГОСПОЖО/УВАЖАЕМИ ГОСПОДИН ДИРЕКТОР,**

**Относно:** Организиране и провеждане на националния кръг на олимпиадата по гражданско образование за област София град 2020- 2021г.

Уведомяваме Ви, че националният кръг на олимпиадата по гражданско образование за област София - град ще се проведе на **08 май 2021 г. (събота) в  32. СУИЧЕ „Св. Климент Охридски“, бул. „Христо Ботев“ 63.** Съгласно измененията в регламента за организиране и провеждане на олимпиадата по гражданско образование през учебната 2020-2021 година, класираните за участие ученици от първа и втора възрастова група ще представят и обосновават допуснатите до националния кръг проекти на **08.05.2021 г.**  чрез **електронната платформа** **Teams** по график, определен от Националната комисия. За област София град графикът е следния:

1. **13.40- 13.55ч. – 1 ученик от НПГПТО „М.В. Ломоносов“- 8 клас / втора възр. група/**
2. **14.00- 14.15ч. – 1 ученик от 23СУ “Фредерик Ж. Кюри“- 2 клас / първа възр. група/**

Учениците ще имат възможност да наблюдават представянето на останалите участници в олимпиадата, но права за презентиране ще имат само в посочения в графика часови интервал.

Националният кръг за участниците от трета възрастова група се провежда в **един етап**. Учениците аргументират **писмено** гражданска позиция по избран от тях казус в рамките на до 2 (два) астрономически часа на **08.05.2021 г. от 9,00 до 11,00 ч.**

На 08 май 2021 г. всички ученици, класирани за националния кръг на олимпиадата по ГО, следва да се явят в посоченото училище -домакин **32. СУИЧЕ „Св. Климент Охридски“, бул. „Христо Ботев“ 63** не по-късно от 08:30 часа, като ще бъдат допускани в сградата срещу **документ за самоличност- лична карта или ученическа лична карта/ книжка,** и при стриктно спазване на всички противоепидемични мерки в условията на извънредна ситуация, а именно:

* **задължително носене на маски- лично осигурени;**
* **задължителна дезинфекция на указаните места при влизане в сградата;**
* **спазване на физическа дистанция и при всички мерки организирани в училището;**

Училището домакин ще осигури квестори за провеждане на олимпиадата. Необходимо е да създадете организация за своевременно уведомяване на учениците от повереното Ви училище за мястото за явяване за провеждане на националния кръг на олимпиадата.

**Д-Р НЕЛИ КОСТОВА,**

**ДИРЕКТОР НА 32.СУИЧЕ**